Marianne Aulie

Tidlig liv og karriere

Aulie vokste opp i Lørenskog, Norge. I 1990 møtte hun Aune Sand, tvillingbroren til den norske kunstneren Vebjørn Sand. I 1991 reiste de sammen til Kairo, Egypt, hvor Sand lagde debutfilmen sin, DIS. Etter innspillingen av «DIS», reiste Aulie tilbake til Norge, hvor hun begynte å studere tegning og maling.
Da Aulie var gravid med sitt første barn, hadde hun flere strøjobber samtidig som hun søkte på opptak til Kunst- og designhøgskolen i Bergen. Etter nesten å ha lyktes to ganger på rad, forlot Aulie drømmen om høyere yrkesutdanning og bestemte seg for å prøve å selge maleriene sine. Om denne tiden sier hun:
«Da jeg var så nær målet og likevel ikke ble tatt opp på Akademiet, gav jeg meg selv to-tre år for å se om jeg kunne leve av kunsten. Jeg hadde et staffeli i hjørnet til Galleri Sand på Grünerløkka. Vebjørn og Aunes storebror, Håvard, solgte bilder fra galleriet til kunstforeninger i bedriftene rundt omkring i Norge. En dag tok han med mine bilder også. Da en bedrift kjøpte alle 10 bildene mine skjønte jeg det: Jeg kunne leve av kunsten min.»

Galleri Sand i New York

I 2008 åpnet Marianne Aulie Galleri Sand i New York, sammen med tvillingbrødrene Aune og Vebjørn Sand, for å jobbe der på fulltid som billedkunstner. På åpningskvelden i oktober 2009 solgte de malerier for 3.700.000 norske kroner.

«Triumph of the Optimist»

Aulies mest kjente maleriserier er «Optimistenes Seiersdans» og «Narrespill». Maleriene har Optimistene som sitt sentrale tema. «Dette er gode vesener. Skikkelser som vil godt. De er naive, men veldig snille. Så Optimistenes Seiersdans handler om at vi må bygge hverandre opp,» sa Aulie om maleriene sine.
Gjennomgangstonen i Aulies kunstnerreise er: «Vi skal se hverandre og se de som ikke blir sett. Og sammen skal vi danse optimistenes seiersdans. Vi må bort fra kynismen, egoismen og materialismen som vi ser i et samfunn. Seieren er oppofrelse og nestekjærlighet.»

Kleskolleksjon

I 2010 møtte Aulie den New York-baserte motedesigneren Cody Ross fra Priestess NYC, en motekolleksjon som har vært nevnt i Vogue, Harper's Bazaar og i:D. De samarbeidet om å designe en kleskolleksjon basert på Aulies kunst. Ross, som eier et townhouse bare få steg unna Galleri Sand, møtte Aulie for første gang da han var innom for å se på utstillingen hennes.
Priestess NYC, som er en favoritt blant supermodellen Tyra Banks, artisten Björk og skuespillerinnen Juliette Lewis, var et av de mest ettertraktede motemerkene i 2010. Ross tøyde stadig grensene, og hans samarbeid med Aulie var likeså. Om Aulie sa han: «Hun er fantastisk. Hun er definisjonen av «yumminess». Hun er avant-garde og abstrakt. Hun er svært talentfull og fremdeles en kommende stjerne. Jeg digger henne.»
I september 2010 debuterte duoen kolleksjonen side om side med Aulies originale bilder i et show kalt «Clowns, Chaos & Order» på Galleri Sand i New York. Ross beskrev showet for Paper magazine: «Phantasmagoric, subversiv, superkul mote møter abstrakt kunst, et retningsbestemt mote-/kunstprosjekt som utnytter surrealisme, absurdisme, sjokkverdi, teknologi og streng oppbygging.»

Performancekunst og kontrovers

I maleriserien «Summer Of Love» inspirert av 1960-tallet, skapte Aulie en ny kunstreise, hvor hun gjennom maleri og performancekunst, svømte naken i havet sammen med maleriene sine. Marianne Aulie er også kjent for å avslutte hvert kunstverk ved å døpe det i årgangschampagne.
I 2007 vekket Aulie nasjonal oppsikt da hun publiserte en stor annonse i Aftenposens kulturbilag som bestod av et bilde av hennes utildekkede rumpe. Annonsen, som var på fire spalter og nøye utformet til å få kulturmyndighetens oppmerksomhet, hadde også en kort tekst: «Kjære herr kulturminister, vi møtes ved fullmåne.» Etter at avisens redaktører skjønte hva som hadde skjedd, skyndte de seg for å stoppe det. Aftenpostens redaktør, Ola Bernhus, forsvarte avisen: «Vi har tidligere trykket Marianne Aulies rumpe i en rekke varianter, og betrakter det som riktig i en liberal avis. Denne gang er det snakk om to rumper som var langt større enn vanlig, og ment å gå over fire spalter på kulturcoveret vårt. Det er over grensen.»Aulie mente at annonsen ble fjernet som nok et eksempel på at en kunstner blir sensurert.

Personlig liv

Aulie bor i West Village-nabolaget i New York sammen med ektemannen Aune Sand og deres tre døtre, Alba, Aella Malove og Ava. Aulie bruker ofte hjemmet deres som kunststudio og stiller ut maleriene sine i Galleri Sand i West Village, New York.